**Propozície Gesajov Cup 2025**

Susedský pretek horských bicyklov na rovine v okolí obce Zálesie. Pretek sa tradične uskutočňuje pri príležitosti na deň otcov ako jeho 13. ročník.

Dátum konania: sobota 14.6.2025.

Informácie: <https://g-cup-fe.vercel.app/>

Aktuality na: [www.facebook.com/GesajovCup/](http://www.facebook.com/GesajovCup/)

Štart:

Lesná ul. „pod orechom“ 900 28 Zálesie

10:00 - dlhá trať 20 km (4 okruhy po 5 km)

11:30 - stredná trať 10 km (2 okruhy po 5 km)

12:15 - krátka trať 5 km (1 okruh)

Harmonogram štartov po 12,30 je orientačný, detská trať (1km) a kratučká trať (200 m) sa uskutočnia počas pretekov na dlhom okruhu.

Cieľ:

Lesná ul „pod orechom“ 900 28 Zálesie

Vyhlásenie výsledkov:

14:00, Lesná ul „pod orechom“ 900 28 Zálesie,

Trasy:

Základom tratí je okruh dĺžky 5 km s prevýšením 8 m, s občerstvením v mieste štartu a cieľa

<http://cyklotrasa.oma.sk/-2266490>

dlhá trať 20 km (4 okruhy po 5 km)

stredná trať 10 km (2 okruhy po 5 km)

krátka trať 5 km (1 okruh 5 km)

Základom detských tratí je okruh ulíc Lesná „pod orechom“, Siladická, Hornozelenická, „pod orechom“, dĺžka 1 km:

Detská trať 1 km (1 detský okruh)

Detská trasička 200 m (polovica Hornozelenickej ulice, „pod orechom“)

Kategórie:

DM Chlapci 0 - 3 roky 200 m

PM Predškoláci 4-6 rokov 1 km (1x1km)

MŽM Mladší žiaci 7-10 rokov 5 km (1x5 km)

SŽM Starší žiaci 11-15 rokov 10 km (2x5km)

JKM Juniori 16 - 18 rokov 10 km (2x5km)

M1 Muži 19 - 40 rokov 20 km (4x5 km)

M5 Masters 41 - 50 rokov 20 km (4x5 km)

M4 Masters+ 51 -60 rokov 20 km (4x5 km)

M5 Veterans 61rokov a viac 20 km (4x5km)

DŽ Dievčatká 0 - 3 roky 200 m

PŽ Predškoláčky 4-6 rokov 1 km (1x1km)

MŽŽ Mladšie žiačky 7-10 rokov 5 km (1x5 km)

SŽŽ Staršie žiačky 11-15 rokov 10 km (2x5km)

JŽ Juniorky 16 - 18 rokov 10 km (2x5km)

ŽŽ Ženy 19 - 40 rokov 10 km (2x5km)

ŽŽŽ Ladies 41 - 50 rokov 10 km (2x5km)

ŽŽŽŽ Ladies+ 51 a viac 10 km (2x5km)

Pre zaradenie do kategórie je rozhodujúci vek v deň pretekov. Na pretekoch budú vyhodnotené všetky kategórie samostatne. Každý pretekár môže štartovať len vo svojej kategórii. V prípade malej účasti v kategórii budú kategórie organizátormi zlúčené a naopak.

Pretekári mladší ako 18 rokov môžu štartovať len so súhlasom zákonného zástupcu, vyžadované pri prezentácii!

Prihlásenie na pretek:

Do piatku 13. júna 2025 cez elektronickú registráciu (štartovné číslo s menom):

<https://g-cup-fe.vercel.app/registracia>

Osobne pri prezentácii, len obmedzene (do vyčerpanie kapacity, platba v hotovosti, štartovné číslo bez mena).

Štartovné:

Štartovné: nad 15 rokov veku 5 €, deti do 15 rokov veku 2 €, v hotovosti pri registrácii.

V cene štartovného je zahrnuté: štartovné číslo - pre prihlásených do piatku 13.6.2025 aj s menom pretekára, občerstvenie v priestore štartu a cieľa, ocenenia pre víťazov, suveníry od sponzorov. Vrátenie štartovného (storno prihlášky) nie je možné. Štartovné je možné presunúť na iného pretekára.

Prezentácia:

Odovzdanie štartového čísla na základe elektronickej /osobnej registrácie a uhradenia registračného poplatku v hotovosti:

Hornozelenická „pod orechom“, 900 28 Zálesie

Piatok 13.6.2025 od 17:00 do 19:00

Sobota 14.6.2025 od 8:00 do 9:30

Počas prezentácie budú s potešením prijímané aj sponzorské dary.

Ceny a vyhodnotenie:

Vyhodnocovaní budú prví traja v každej kategórii.

Podmienky účasti:

- 100 % stav bicykla a zdravotný stav pretekára,

- certifikovaná cyklistická prilba riadne upnutá na hlave počas celého trvania pretekov, pretekári jazdiaci na trati bez prilby budú diskvalifikovaní,

- splnenie anti-covidových opatrení platných v čase konania podujatia.

Radenie pretekárov na štart:

Pretekári sa radia na štart v poradí, v akom sa dostavia do štartovného koridoru. Vstup do štartovného koridoru bude umožnený len pretekárom, sprevádzajúce osoby majú vstup do štartovného koridoru zakázaný. Do štartovného koridoru je dovolené vstupovať len zozadu. Vstup do štartovného koridoru z prednej alebo bočnej strany nebude pretekárom umožnený, s výnimkou vlastníkov s licenciou UCI, korí budú radení prednostne. Pretekár, ktorý sa bude snažiť vstúpiť do štartovného koridoru z prednej alebo bočnej strany bude organizátorom upozornený a vykázaný. Pri druhom takomto upozornení sa pretekár trestá diskvalifikáciou. Preto prosíme pretekárov, ktorí chcú štartovať z predných radov, aby sa na štart dostavili v dostatočnom časovom predstihu.

V cieli bude zabezpečené: občerstvenie, program.

Záverečné ustanovenia:

* Všetci pretekári štartujú na vlastné nebezpečenstvo.
* Usporiadateľ nezodpovedá za škody vzniknuté účastníkom počas konania podujatia a ani za škody nimi spôsobené.
* Všetci účastníci sa musia správať športovo a v rámci svojich možností umožniť rýchlejším účastníkom, aby ich bezpečne predbehli.
* Mimo vyznačených občerstvovacích staníc je zakázané vyhadzovať akýkoľvek odpad - prázdne tuby od gélov, obaly od tyčiniek, bidóny, šupky od banánov a podobne. Porušenie tohto bodu sa trestá diskvalifikáciou pretekára.
* Ak účastník z akýchkoľvek dôvodov opustí trať, musí sa vrátiť na trať v tom istom bode, ako ju opustil, v opačnom prípade bude diskvalifikovaný (DSQ).
* Preteky sa konajú za každého počasia.
* V prípade neuskutočnenia pretekov z dôvodu živelnej pohromy, alebo epidémie, COVID sa štartovné nevracia.
* Vklady dopredu prihlásených pretekárov, ktorí sa nezúčastnia pretekov nebudú vrátené.
* Organizátor pretekov si vyhradzuje právo zmeny programu.
* Každý účastník podujatia berie na vedomie, že počas pretekov na trati môže pôsobiť fotoservis partnera podujatia a aj účastníci a diváci môžu vyhotovovať foto a video záznamy z podujatia, ktoré bude verejne dostupné.
* Podujatie sa bude konať v súlade s anti-covidovými opatreniami platnými v čase konania (čestné prehlásenie COVID, očkovanie, prekonanie, test).